stanford-oval/wikipedia huggingface dataset:
ד'רצ"ג

ד'רצ"ג (4293)  היא שנה עברית  אשר  החלה ביום א' בתשרי, אור ל-16 בספטמבר 532 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 533. שנה מסוג הכז, איננה מעוברת, ואורכה 354 ימים. זו שנה שנייה לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'רצ"א

ד'רצ"א (4291)  היא שנה עברית  אשר  החלה ביום א' בתשרי, אור ל-9 בספטמבר 530 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 531. שנה מסוג בשה, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דניאלה פשטובה

| --- | --- |
אין תמונה חופשית
 לידה:  14 באוקטובר 1970 (בת 53) טפליצה, צ'כיה 
 מדינה:  צ'כיה 
 מקום לימודים:  Gymnázium Teplice 
 בן או בת זוג:  Pavol Habera 
 פרופיל ב-IMDb
 
דניאלה פשטובה (בצ'כית: Daniela Peštová; נולדה ב-14 באוקטובר 1970) היא דוגמנית צ'כית.
ביוגרפיה

פשטובה נולדה בטפליצה, היא התגלתה בתיאטרון בפראג. היא תכננה ללכת ללמוד בקולג' לימודי שפה במטרה להיות מורה, אך לאחר שזכתה בתחרות דוגמנות עברה לפריז על מנת לדגמן שם.
היא הופיעה בשערי המגזינים: GQ, מארי קלייר, קוסמופוליטן, גלאמור ו-Elle.היא דגמנה ללוריאל ונבחרה למלאכית של ויקטוריה'ס סיקרט, בין הבולטות שהיו.
היא כיכבה פעמים רבות משנות התשעים ועד תחילת שנות האלפיים בגיליון בגדי הים של ספורטס אילוסטרייטד ומתוכם הייתה שלוש פעמים על שער הגיליון.
חיים אישיים

פשטובה נישאה לטומאסו בוטי (לשעבר מנכ"ל של 'Fashion Cafe') בשנת 1995, אך הם התגרשו בשנת 1998. לזוג בן אחד (נולד בשנת 1996).
יש לה בת (נולדה ב-21 ביולי 2002) ובן (נולד בשנת 2009) מבן זוגה הנוכחי, הזמר הסלובקי פאבול הברה, סולן הלהקה הסלובקית "TEAM".
פסטובה זכתה לכינוי "הזיקית" על ששינתה ללא הרף את המראה שלה. היא דוברת רוסית, אנגלית, צרפתית, איטלקית באופן שוטף, וכמו כן צ'כית, שפת האם שלה.
ד'רצ"ט

ד'רצ"ט (4299)  היא שנה עברית  אשר  החלה ביום א' בתשרי, אור ל-11 בספטמבר 538 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 539. שנה מסוג זחא, איננה מעוברת, ואורכה 353 ימים. זו שנה ראשונה לשמיטה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ד'רצ"ז

ד'רצ"ז (4297)  היא שנה עברית  אשר  החלה ביום א' בתשרי, אור ל-2 בספטמבר 536 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 537. שנה מסוג גכז, היא מעוברת, ואורכה 384 ימים. זו שנה שישית לשמיטה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'רצ"ו

ד'רצ"ו (4296)  היא שנה עברית  אשר  החלה ביום א' בתשרי, אור ל-13 בספטמבר 535 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 536. שנה מסוג השא, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
דויד ארחמיה

דויד האורהייביץ' ארחמיה (באוקראינית: Давид Георгійович Арахамія; נולד ב-23 במאי 1979) הוא פוליטיקאי ויזם אוקראיני ממוצא רוסי. מנהיג סיעת "משרת העם" בראדה העליונה (הפרלמנט האוקראיני) מ-29 באוגוסט 2019. בעבר היה מוכר בפסבדונים דויד בראון.
ביוגרפיה

נולד בסוצ'י שברוסיה הסובייטית. הוא חי בגרוזיה עד שב-1992, בעקבות מלחמת אבחזיה, עבר עם הוריו למיקולאייב שבאוקראינה.
למד כלכלה באוניברסיטה האירופית בקייב, וסיים תואר שני בניהול מקצועי באוניברסיטה הפתוחה בלונדון. הוא שותף מייסד של כמה חברות טכנולוגיות, בהן: 'TemplateMonster' ו-'Weblium'.
ב-2014, לאחר פרוץ המלחמה בדונבאס, הקים עם חבריו אתר אינטרנט לגיוס כספים לציוד חיילים.
באוגוסט 2014 מונה ליועץ מושל מחוז מיקולאייב. באוקטובר אותה שנה מונה ליועץ שר ההגנה ויו"ר מועצת המתנדבים במשרד ההגנה.
מאז 2019 הוא מכהן כמזכיר המועצה הלאומית להשקעות באוקראינה (אוק'). בשנה זו נבחר לראדה העליונה והוא עומד בראש סיעת "משרת העם" בראדה העליונה.
ב-2021 אמר כי מפלגתו חולקת עקרונות משותפים עם המפלגה הקומוניסטית הסינית, וכי אוקראינה רואה בסין בת ברית אסטרטגית.
במהלך הפלישה הרוסית לאוקראינה ב-2022, היה ארחמיה היה חלק מצוות היועצים שנשארו עם הנשיא וולודימיר זלנסקי בקייב. ב-28 בפברואר אותה שנה, הוא מונה כחלק ממשלחת המשא ומתן לשביתת נשק עם רוסיה.
ארחמיה נשוי בשנית ואב לשישה ילדים.
ד'רפ"ט

ד'רפ"ט (4289)  היא שנה עברית  אשר  החלה ביום א' בתשרי, אור ל-31 באוגוסט 528 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 529. שנה מסוג השג, היא מעוברת, ואורכה 385 ימים. זו שנה חמישית לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
דניאל יקותיאלי

| --- | --- |

 מקום לימודים:  אוניברסיטת תל אביב 
 מנחה לדוקטורט:  יואב בנימיני 
 מוסדות:  אוניברסיטת תל אביב 
 פרסים והוקרה:  פרס רוסו לסטטיסטיקה (2024)
 תרומות עיקריות
 מתודולוגיה בייסיאנית, פיתוח גישות בקרת FDR ושיטות לאינפרנס סלקטיבי, פיתוח אלגוריתמים לניתוח נתונים גנטיים וקליניים
 
דניאל יקותיאלי הוא סטטיסטיקאי יישומי ישראל המכהן כפרופסור חבר בחוג לסטטיסטיקה וחקר ביצועים באוניברסיטת תל אביב. אחד החוקרים המובילים בתחומי הסטטיסטיקה היישומית בישראל.
ביוגרפיה

דניאל יקותיאלי נולד ברחובות, בנם של רנה (לבית מדרשי) וגדעון יקותיאלי. אביו היה ראשון הפיזיקאים הגרעיניים בישראל ופרופסור במכון ויצמן למדע. סבו מצד אביו הוא מייסד המכביה יוסף יקותיאלי וסבא-רבא שלו הוא עקיבא אריה ויס, מייסד אחוזת בית.
יקותיאלי השלים תואר ראשון במתמטיקה מהאוניברסיטה העברית בירושלים, והמשיך לתארים שני ושלישי בסטטיסטיקה יישומית באוניברסיטת תל אביב. עבודת הדוקטורט שלו, שבוצעה בהנחיית פרופ' יואב בנימיני והושלמה ב-2002, הציגה לראשונה את מושג שיעור הכיסויים השגויים (FCR) (אנ').
בשנת 2003 הצטרף לחוג לסטטיסטיקה וחקר ביצועים באוניברסיטת תל אביב, ומשנת 2013 משמש כפרופסור חבר במחלקה. במהלך הקריירה האקדמית שלו, פרסם עשרות מאמרים מדעיים בתחומי הסטטיסטיקה והמתמטיקה היישומית.
יקותיאלי מתמקד בפיתוח ויישום שיטות סטטיסטיות בייסיאניות ושכיחותיות לניתוח קובצי נתונים גדולים ומסובכים. בעבודותיו הראשונות, בהנחיית פרופסור יואב בנימיני, עסק בבקרת שיעור התגליות השגויות (FDR) (אנ'). בשנים האחרונות התמקד במתודולוגיה בייסיאנית. תרומותיו המרכזיות כוללות פיתוח גישות בקרת FDR ושיטות לאינפרנס סלקטיבי. בנוסף, הוא משתף פעולה במחקרים בתחומי הבריאות והביואינפורמטיקה, כולל פיתוח אלגוריתמים לניתוח נתונים גנטיים וקליניים.
ביוגרפיה > פרסומים

יקותיאלי פרסם מאמרים רבים בכתבי עת כמו "Journal of the American Statistical Association", "Annals of Statistics" ו-"Biometrika" (אנ'). פרסם ספרים וניירות עמדה בתחומי מומחיותו, שנחשבים לקריאה חיונית לחוקרים וסטודנטים.
פרסים והוקרה

ב-2020 נבחר כעמית המכון למתמטיקה סטטיסטית (IMS).
ב-2024 זכה (יחד עם הפרופסורים יואב בנימיני ורות הלר) בפרס רוסו לסטטיסטיקה על עבודה המאפשרת לסרוק מספר רב של תוצאות ניסויים ולברור מתוכם תגליות ממשיות. הפרס, על סך מיליון דולר, יוענק להם כהוקרה על תרומתם למחקר הסטטיסטי.
הערות שוליים

1 2 3  פרופ' דניאל יקותיאלי
↑  Daniel Yekutieli, Israeli Research Community Portal (באנגלית)
↑  Daniel Yekutieli, scholar.google.com
↑  ברכות לפרופ' דני יקותיאלי על בחירתו כעמית של ה- IMS, באתר אוניברסיטת תל אביב, ‏21 במאי 2020
↑  2024 Rousseeuw Prize awarded to False Discovery Rate, The Rousseeuw Prize for Statistics, ‏30 JULY 2024 (באנגלית ושפות נוספות)
↑  אבי בליזובסקי, חוקרים מאוניברסיטת ת"א זכו במקבילה לפרס נובל בסטטיסטיקה, באתר הידען - Hayadan, ‏2024-08-01
| --- | --- |
בקרת זהויות :  NLI: 987007355529205171  dblp: 63/5358  MGP: 103095  ORCID: 0000-0001-8455-8973
דוקוז חאתון

דוקוז והולאגו, איור מתוך כתב יד סורי נוצרי בן התקופה (פניהם הושחתו)
דוֹקוּז חָאתוּן (בטורקית: Dokuz Hatun - "דוקוס הטון") הייתה אשתו הנסטוריאנית של הח'אן הגדול המונגולי הולגו חאן. היא הייתה נסיכה טורקית מקונפדרציית הקרייד (Kerait). בנם אבקא ח'אן ירש את אביו בתפקיד השליט המונגולי של ממלכת פרס - האילח'אן. דוקוז נודעה בשל העובדה שהייתה נלווית לבעלה במסעות המלחמה שלו נגד אויביהם. כאשר התקיף הלה את בגדאד העבאסית ב-1258 שכנעה אותו דוקוז לחוס על חייהם של רבבות תושבי העיר הנוצרים ולפטור אותם ממסע ההרג והביזה שניהלו המונגולים בעיר.
בכתבים נוצריים מוצגת דמותה של דוקוז כמיטיבה גדולה עם הנצרות והנוצרים. כאשר שליחים נוצרים נשלחו לאירופה, הם ניסו לנצל את נצרותה של דוקוז לטובתם בטוענם שהיא בתו של הכומר יוחנן האגדי. דוקוז ובעלה נפטרו שניהם בשנת 1265.
דוקוז והולגו, איור מתוך כתב היד "דברי ימי תבל" מאת רשיד א-דין בפרסית; המאה ה-14
ערך זה הוא קצרמרבנושא אישים. אתם מוזמנים לתרום לוויקיפדיה ו.
דניאלה רווה

| --- | --- |
אין תמונה חופשית
 לידה:  1967 (בת 57 בערך)
 ענף מדעי:  אווירונוטיקה וחלל
 מקום לימודים:  הטכניון – מכון טכנולוגי לישראל 
 מוסדות:  הטכניון
 
דניאלה רווה (נולדה ב־1967) היא פרופסור בפקולטה להנדסת אווירונאוטיקה וחלל בטכניון, ומשנת 2023 מכהנת  כדקאנית הפקולטה.
ביוגרפיה

רווה היא בוגרת הפקולטה להנדסת אווירונאוטיקה וחלל בטכניון. סיימה תואר ראשון ב-1992, תואר שני ב-1995 ודוקטורט ב-1999. עבדה כפוסט-דוקטורנטית וכמהנדסת מחקר במעבדה לתכן מערכות אויר-חלל, במחלקה להנדסת אוירונאוטיקה וחלל במכון הטכנולוגי של ג'ורג'יה באטלנטה בשנים 1999–2001.
באוקטובר 2001 הצטרפה לסגל הפקולטה לאווירונאוטיקה וחלל בטכניון בדרגת מרצה בכיר. ביוני 2012 מונתה לפרופסור חבר ובפברואר 2020 מונתה לפרופסור מן המניין. תחום המחקר שלה: כלים נומריים מתקדמים לתכן כלי-טיס.
בשנים 2007–2009 שימשה כפרופסור אורח במחלקה להנדסת מכונות וחומרים באוניברסיטת דיוק, קרולינה הצפונית.
רווה עוסקת בתחום האווירואלסטיות - האינטראקציה בין כוחות אווירודינמיים ומבנים גמישים. בניסיון ליצור תעופה ירוקה, עיצובי מטוסים חדשים הם קלים יותר וגמישים יותר, וכך חווים תופעות שיש לשלוט בהן. במסגרת המחקר שלה הובילה, בשיתוף משרד הביטחון, פרויקט סטודנטים לפיתוח כלי טיס בלתי מאויש מודפס בתלת־ממד שמשמש פלטפורמה לניסויים בתחום. הכלי בעל כנפיים גמישות וארוכות זכה בתחרות בכנס הישראלי למדעי התעופה והחלל. ה-A3TB, Active Aeroelastic Aircraft Testbed, עוזר לתכנון מטוסים קלים בעלי מוטת כנפיים גדולה, להפחתת כוחות הגרר, צריכת אנרגיה וזיהום. טיסת המבחן של הכלי התקיימה במאי 2020 והראתה טיסה בגובה פני הים לאחר שיגור מכלי רכב נע.
פרופ' רווה חברה בתוכנית השגרירים של הפקולטה בטכניון.
בשנת 2019 קיבלה את פרס ינאי למצוינות בהוראה.
בדצמבר 2023 מונתה לדקאנית של הפקולטה להנדסת אוירונאוטיקה וחלל בטכניון.
חיים אישיים

לרווה יש רישיון טיס.
הערות שוליים

↑  המועמדים בבחירות לוועד האגודה, באתר האגודה למדעי התעופה והחלל בישראל
↑  תדפיס לי מטוס בתלת-ממד, באתר ynet, 3 ביוני 2020
↑  פרס ינאי למצוינות בהוראה ל-5 מרצים בטכניון, באתר ynet, 30 באפריל 2019
↑  אסף גולן, נשיא הטכניון: המטרה שלנו להגיע ל-50% סטודנטיות, באתר nrg‏, 3 במרץ 2016
| --- | --- |
בקרת זהויות :  NLI: 987007351324405171  ORCID: 0000-0002-3329-9817
דן בוקשה

דן מיחאי בוקשה (ברומנית: Dan Mihai Bucșa; נולד ב-23 ביוני 1988) הוא כדורגלן רומני המשחק בסומסול קלוז' בעמדת הקשר ואף כמאמן הקבוצה.
קריירה

בוקשה התחיל את הקריירה שלו באוניראה דז' ולוצאפארול דז'. בשנת 2006 חתם בדינמו בוקרשט, בה שיחק עבור קבוצת המילואים של המועדון בה גם שימש כקפטן.
ביולי 2009 הושאל לאוניברסיטאטה קלוז' מהליגה הרומנית השנייה עד לסיום העונה. בקיץ 2010 סיכם באריסול טורדה, אבל ברגע האחרון החליט לחזור לדינמו ולהילחם על מקומו בהרכב. ב-21 במרץ 2012 הוא ערך את הופעת הבכורה שלו בקבוצה הראשונה במשחק בליגה נגד אוצלול גאלאץ.
בקיץ 2012 חתם בברגיש גלדבך מהליגה הרביעית בגרמניה. אחרי ארבעה חודשים בלבד, חזר לרומניה לקדנציה שנייה באוניברסיטאטה קלוז'.
בדצמבר 2014 חתם בגיור מליגת העל ההונגרית עד לסיום העונה. ביולי 2015 חתם בטרגו מורש, אך כעבור זמן קצר שוחרר וחתם בפטרולול פלוישט עד לסיום העונה.
בקיץ 2016 חתם בהפועל בני לוד מהליגה הלאומית.
ביולי 2017 חזר לרומניה וחתם ביובנטוס בוקרשט, העולה החדשה לליגת העל הרומנית, אך כעבור זמן קצר חתם בקונקורדיה קיאז'נה.
ב-13 בפברואר 2019 בוקשה חתם בפטרולול פלוישט.
ב-1 בפברואר 2021, בוקשה הצטרף לסומסול קלוז' כמאמן-שחקן.
גרינשטיין הר-גיל, אדריכלות נוף ותכנון סביבתי

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
|  נתונים כלליים |
| --- | --- |
 סוג:  אדריכלות נוף ותכנון סביבתי
 מייסדים:  דפנה גרינשטיין, גיל הר-גיל
 תקופת הפעילות:  1988–הווה (כ־36 שנים)
 אנשי מפתח:  הילה רותם-הלוי, עופר מור, טלי מרק (שותפים)
 עובדים:  14
  
 http://www.landscape.org.il
 
גרינשטיין הר-גיל, אדריכלות נוף ותכנון סביבתי בע"מ היא חברה העוסקת באדריכלות נוף בפרויקטים במגזר הציבורי, ברמה אזורית וברמה ארצית, עבור גופים פרטיים, ציבוריים וממשלתיים.
החברה

החברה שנוסדה בשנת 1988 ומשרדה ממוקם בחיפה, עוסקת במגוון פרויקטים, ביניהם: פארקים, טיילות, שטחי טבע עירוני, אתרי טבע ומים, אתרי מורשת ונופי תרבות, התחדשות עירונית, תכנון אזורי, תוכניות אב, תוכניות בניין עיר, תוכניות מתאר, תכנון ושיקום נופי של כבישים, מסילות רכבת, קווי גז, שיקום תשתיות, תכנון גשרים ומבני דרך.
האדריכלים דפנה גרינשטיין וגיל הר-גיל הם מייסדי ובעלי החברה. בחברה שותפים שלושה אדריכלי נוף נוספים: הילה רותם-הלוי, עופר מור וטלי מרק. בחברה מועסקים 12 עובדים קבועים מתחום אדריכלות נוף, אדריכלות, תכנון ערים והנדסה. החברה משתפת פעולה עם חברות ייעוץ מתחומים שונים כגון אגרונומיה ותכנון השקיה.
ביוגרפיות > דפנה גרינשטיין

דפנה גרינשטיין נולדה בחיפה ב-1952 והיא בוגרת בית הספר הריאלי העברי בחיפה. בוגרת המחלקה לעיצוב סביבתי ותעשייתי בבצלאל, 1976.
בין השנים 1974—1980, במקביל ללימודיה, עבדה כאדריכלית במשרד אדריכלי נוף, שלמה אהרונסון, בירושלים. ב-1982 למדה עם מלגת קרן פולברייט באוניברסיטת אורגון, שם השלימה לימודים לתואר ראשון באדריכלות נוף (B.L.A.‎) ולתואר שני באדריכלות (M.Arch).
ב-1983 שבה לישראל והקימה בחיפה משרד לאדריכלות נוף וביצעה מספר פרויקטים במרחב הציבורי בחיפה ובצפון.
ב-1988 הקימה יחד עם גיל הר-גיל, את משרד גרינשטיין הר-גיל לאדריכלות נוף ולתכנון סביבתי.
במקביל לעבודה המקצועית, עסקה גרינשטיין בהוראת מקצוע אדריכלות הנוף. בשנת 2000 לימדה כפרופסור חבר אורח בפקולטה לאדריכלות נוף אוניברסיטת אורגון, בארצות הברית, ומ־1985 ועד היום, מרצה בכירה בפקולטה לאדריכלות בטכניון, חיפה ומלווה של פרויקטים שונים, בין השאר ריכוז פרויקט גמר באדריכלות נוף במשך 5 שנים.
לצד עבודתה כמתכננת ומרצה של המקצוע, כיהנה גרינשטיין בהנהלת האיגוד במספר קדנציות, וכן מונתה ליו"ר האיגוד הישראלי של אדריכלי הנוף בין השנים 2001–2004. כמו כן, כיהנה דפנה כשופטת בתחרויות אדריכלות ואדריכלות נוף, ביניהם פרס קרוון ופרויקטי סוף שנה בטכניון בחיפה.
ב-2008 ערכו דפנה וגיל תערוכת רטרוספקטיבה של 20 שנות עשייה, בגלריה "זה זה" בנמל תל אביב. ב-2011 יזמה והשתתפה בתערוכת "קווים בנוף", בגלריית "ויצו" בחיפה, בשיתוף עם האמנית נורית גור לביא. ב-2013 שימשה כיו"ר ועדת היגוי ומרצה בכנס השנתי של האיגוד הישראלי של אדריכלי הנוף, "חיפה מראה מקום".
ביוגרפיות > גיל הר-גיל

גיל נולד בתל אביב ב-1953. בוגר המחלקה לעיצוב סביבתי באקדמיה לאמנות ועיצוב, בצלאל, 1979. עם תום הלימודים לתואר ראשון, עבד גיל כמתכנן במרכז בינוי בתל אביב. ב-1983 השלים לימודי תואר שני מקצועי, באדריכלות נוף (.M.L.A), באוניברסיטת קורנל. בתקופת שהותו בארצות הברית, עסק גיל בתכנון נוף ברשות הפארקים של מדינת ניו יורק וכיהן כפרופסור משנה באוניברסיטת המדינה של קנזס. בשנת 1992 קיבל גיל תואר דוקטורט בתכנון ערים ואזורים מהטכניון.
ב-1988 הקים גיל, יחד עם אדריכלית הנוף דפנה גרינשטיין, את משרד גרינשטיין הר-גיל.
במקביל לעבודתו המקצועית, עסק בהוראה אקדמית של מקצוע אדריכלות הנוף, כפרופסור משנה באוניברסיטת המדינה של קנזס וכמרצה בכיר בטכניון, החל מ־1985. בשנת 2013 מונה גיל לפרופסור חבר בפקולטה לאדריכלות ובינוי ערים בטכניון.
גיל כיהן כחבר הנהלת המרכז לחקר מורשת האדריכלות, כחבר במועצת האיגוד הישראלי של אדריכלי הנוף, כחבר הנהלת האיגוד הישראלי של אדריכלי הנוף, כנציג ישראל לאיגוד אדריכלי הנוף הבינלאומי (IFLA) וכיושב ראש האיגוד הישראלי של אדריכלי הנוף. כמו כן, כיהן גיל כשופט בתחרויות מקצועיות רבות, באדריכלות ובאדריכלות נוף.
בנוסף להוקרה שקיבלה החברה שבראשותו, קיבל שתי תעודות הוקרה באופן אישי: תעודת "יקיר מרכז בינוי" (1997) ותעודה של התוכנית לפיתוח קהילתי באוניברסיטת קורנל על "תרומה יוצאת דופן ותמיכה בפיתוח תוכניות חינוכיות" (1993).
פרויקטים בתכנון המשרד > פארק הכט, חיפה

פארק הכט נמצא בצמוד וממערב לכביש החוף. עיריית חיפה במימון קרן הכט הקימו פארק נופש פעיל על שמו של ד"ר ראובן הכט, חתן פרס ישראל למפעל חיים ותרומה לחברה ולמדינה משנת 1984. "פארק הכט" הוא הריאה הירוקה הגדולה ביותר בשטחה האורבאני של העיר חיפה ומהווה. הפארק משמש גם כעורף לגן הלאומי "חוף שיקמונה" שיוקם ברצועת החוף שבין מסילת הברזל לקו המים. בפארק אלמנטים רבים המאפשרים פעילות רחבה למגוון גילאים. הפארק כולל אזורי צמחייה מגוונים. חלק מהאזורים בעלי אופי של צמחי תרבות עונתיים. באזורים אחרים יש חיבור לצמחיית החולות הקיימת של האזור, וכן משטחי דשא לשימוש התושבים.
פרויקטים בתכנון המשרד > פארק וטיילת חוף שקמונה, חיפה

חוף שקמונה בחיפה, המשתרע על שטח של כ־80 דונם תחום על ידי מסילת הברזל במזרח, על ידי הים במערב, מגיע עד אזור דרך הים בדרום ועד המכון לחקר הימים והאגמים בצפון. מרבית משטחו מוכרז כגן לאומי וכשמורת טבע ימית. תל שקמונה נמצא בצפון הפארק. פארק חוף שקמונה כולל טיילת הולכי רגל באורך כ-1 ק"מ ושביל אופניים באורך 1.6 ק"מ. הפארק הוקם ביוזמת עיריית חיפה, בעזרת תרומה של חברת החשמל.
פרויקטים בתכנון המשרד > כביש חוצה ישראל, קטע רמות מנשה

באזור רמות מנשה, עובר כביש חוצה ישראל בחבל ארץ בעל רגישות נופית גבוהה ביותר. תוואי הכביש, בקטע זה, חוצה שרשרת גבעות רכות שחלקן מכוסה ביער פארק אלון תבור וחלקן בשדות חיטה. תוואי הכביש חוצה גם 11 נחלים. בשני קצוות הקטע מתוכננים מחלפים. בדרום, מחלף עירון עם כביש מס' 65 ובצפון מחלף עין תות עם כביש מס' 70.
פרויקטים בתכנון המשרד > פרויקטים נוספים

המושבה הגרמנית בחיפה
חיפה, כיכר ויצו
חיפה, הדר - התחדשות עירונית
תל אביב, מזרח-צירים ירוקים
גן לאומי גן השלושה (הסחנה)
תל נפוליאון בעכו
קריית ביאליק, גן הבנים
שמורת תל דן
עמק המעיינות
טיילת בנחל שניר
פארק מי קדם באלונה
תל חי, שביל מוזיאלי
פארק "המושבה" בזכרון יעקב
התחדשות עירונית ופארק, בשכונת ואדי סאליב בחיפה
רכבת העמק, תכנון סטטוטורי ושיקום נופי
תוכניות מתאר עירוניות וייעוץ נוף לערים אשדוד, נצרת עילית וקריית ביאליק
אנרגיה מתחדשת, אגירה שאובה וטורבינות רוח, במעלה הגלבוע וברמות מנשה ובתפן
פרסים ותחרויות

במהלך השנים זכה צוות המשרד להוקרה והערכה על פרויקטים רבים:
פרס קרוון לאדריכלות גנים ונוף, עיריית תל אביב, 2009, על פארק הכט בחיפה.
פרס לתכנון אורבני ע"ש דוד עזריאלי, המועצה לישראל יפה, 2006, על המושבה הגרמנית בחיפה.
אות מגשים ישראל יפה, המועצה לישראל יפה, 2001, על המושבה הגרמנית בחיפה.
פרס עיריית חיפה ע"ש א. ליפשיץ, עיריית חיפה 1999, על תכנון נופי של שדרות בן-גוריון בחיפה וחיבור מרשים של נכסי הנוף המרכזיים של חיפה.
תעודת הוקרה, אגודת האדריכלים והמתכננים, על תרומה מקצועית בתחום אדריכלות הנוף, 1998, לרגל חמישים שנות אדריכלות ישראלית.
פרס קרן פורד, 1998, בתחום מורשת ושימור, לפרויקט המושבה הגרמנית, חיפה, 1998.
זכייה בתחרות מוזמנת לתכנון ציר בן-גוריון, 1995, במושבה הגרמנית בחיפה.
תמונות מעבודות המשרד

פארק הכט, חיפה
פארק הכט, חיפה
חוף שקמונה ופארק הכט, חיפה
גן מבנה האוצר, חיפה
המושבה הגרמנית, חיפה
המושבה הגרמנית, חיפה
פארק המושבה, זכרון יעקב
פארק המושבה, זכרון יעקב
גן הבנים, קריית ביאליק
פארק אלונה
אדריכלות מנהרות ותכנון נוף, כביש 6
אדריכלות גשרים ותכנון נוף, כביש 4
לקריאה נוספת

"רצף טיילות ושביל אופניים מחיפה לעתלית ודרומה", מגזין מוניציפלי, 2.2011
"מרכז רפואי רמב"ם, מרחב פתוח כנוף מרפא", מגזין מבנים, 2.2011
"חיפה, עיר עם הפנים לים", מגזין מוניציפלי, 1.2011
"תל-עכו, מורשת תרבות ומתחם בילוי עירוני", מגזין מוניציפלי, 11.2009
"חיפה, מטרונית יל"ג חלוץ בהדר הכרמל", 8.2009
"The urban revival of the German Colony in Haifa", מגזין TOPOS‎, 8.2009
"חיפה, חוף שקמונה – חוף טבעי וגן לאומי בלב העיר", מגזין מוניציפלי, 8.2009
"חוף טבעי וגן לאומי בלב העיר חיפה", מגזין מוניציפלי, 7.2009
"שיעור בקריאת נופים", חוברת שלום עם הארץ, כנס מחווה לאדריכל שלמה אהרונסון, 5.2009
"כביש 6, קטע 18", מגזין מבנים, 3.2009
"תכנון נוף בכביש חוצה ישראל, קטע 18", ביטאון אדריכלי הנוף, 2009
"Revival of Haifa's shore", חופי חיפה, ספר איטלקי, 1.2008
"חיפה, כיכר ויצו", ביטאון אדריכלי הנוף, 11.2007
"חוף שקמונה בחיפה", מגזין מבנים, 3.2007
"חיפה בין הר לים, חוף שקמונה", ביטאון אדריכלות נוף, 10.2006
"אדריכלות נוף בישראל", Architecture construction design, מוסקבה, 1.2006
נורית ליסובסקי, דיאנה דולב ונירית צור (עורכות), תבנית נוף, הגנים של ליפא יהלום ודן צור, הוצאת בבל, 2012.
הערות שוליים

↑  חגית פלג-רותם, ‏פרס קרוון לאדריכלות נוף ל"פארק הכט" בחיפה, באתר גלובס, 12 באוקטובר 2009
| --- | --- |
בקרת זהויות :  NLI: 987007524035105171  LCCN: no2010204604   WorldCat (עם LCCN): no2010-204604 
דפנה גרינשטיין במשרדה, 2014
גיל הר-גיל במשרדו, 2014
פארק הכט, חיפה
טיילת חוף שקמונה, חיפה
אדריכלות מנהרות ותכנון נוף, כביש 6
דניאל יפה

ערך זה עוסק בזמרת, שחקנית, רקדנית ומנחת טלוויזיה ישראלית. אם התכוונתם לבנקאי יהודי ברלינאי בן המאה ה-18, ראו .
| --- | --- |
אין תמונה חופשית
 לידה:  4 באפריל 1987 (בת 37) קריית אתא, ישראל ישראל
 מוקד פעילות:  ישראל 
 מקום לימודים:  בית חינוך כרמל זבולון 
 
דניאל יפה (נולדה ב-4 באפריל 1987) היא זמרת, שחקנית, רקדנית ומנחת טלוויזיה ישראלית, אשר התפרסמה בעקבות זכייתה בעונה השנייה של תוכנית המוזיקה "אקס פקטור ישראל".
ביוגרפיה

יפה נולדה וגדלה בקריית אתא, בשנת 1995 (בגיל 7) הופיעה לראשונה על במה בפסטיבל הזמר של קריית אתא. במהלך לימודיה בבית הספר היסודי "הצבי ישראל" השתתפה במחזמר "50 שנה למדינה", והחלה להקליט חומרים מקוריים, שכתבה עבורה עליזה דומן, מורה בבית ספרה.
כשהייתה בת 12 השתתפה בתחרות השירה "להיות כוכב" בערוץ הילדים. יפה למדה בתיכון כרמל זבולון שבקיבוץ יגור, במגמת המוזיקה, ורכשה כלים מוזיקליים רבים.
בנוסף למדה פיתוח קול בסגנון המוזיקה הקלאסית, ולה בגרות 5 יחידות במוזיקה.
את שירותה בצה"ל עשתה בלהקת חיל האוויר, במתקן חוס"ן שבמצפה רמון. מיד לאחר שחרורה מצה"ל, החלה לעבוד כמלצרית מזמרת בבר ה"אסקו בר" בקריית חיים.
בשנת 2008 עברה לגור במרכז ישראל, והחלה לעבוד כדיילת אוויר בחברת "ארקיע". בשנת 2010 החלה את לימודי התואר הראשון של בראיית חשבון במסלול האקדמי של המכללה למנהל. במקביל החלה להופיע עם "להקת מנדרין". בנוסף, הופיעה כסולנית באופן קבוע במועדון ה"גנקי" בתל אביב, בערב שירה עברית יחד עם הקהל.